Diplomatické a finančné, vojenské a civilné, krátkodobé a dlhodobé intervencie EÚ by mali byť bezpečnejšie zakotvené do jedného celoeurópskeho rámca pre podporu reformy sektora bezpečnosti, v ktorom sa zohľadňuje prepojenie medzi politikou, bezpečnosťou, spravodlivosťou, humanitárnou reakciou , rozvojom, konfliktom a nestabilitou. Najmä v nestabilných, rozvojových a transformujúcich sa krajinách si reforma sektora bezpečnosti vyžaduje politickú, finančnú a technickú podporu od medzinárodných partnerov. So svojím globálnym dosahom, ďalekosiahlymi vonkajšími politikami, nástrojmi, mechanizmami a preukázanou existenciou a skúsenosťami má EÚ v tejto súvislosti dobré východisko pre podporu partnerských krajín v koordinácii s ostatnými medzinárodnými subjektmi vrátane OSN.

Zapojenie EÚ do reformy sektora bezpečnosti k dnešnému dňu sa posudzuje v spoločnom pracovnom dokumente útvarov, ktorý tvorí prílohu k tomuto spoločnému oznámeniu, v ktorom sú zhrnuté zistenia z rôznych hodnotení, správ o získaných poznatkoch, štúdií a konzultácií so zainteresovanými stranami za posledných 15 rokov. V tomto posúdení sa dospelo k záveru, že existuje priestor na zlepšenie súdržnosti, komplementárnosti a koordinácie kapacít a nástrojov EÚ. Takisto sa v ňom zdôrazňuje, že dôkladná reforma sektora bezpečnosti je zložitá a vyžaduje si dlhodobý záväzok bez toho, aby tým boli dotknuté krátkodobé iniciatívy, ktoré by mohli byť potrebné na riešenie bezprostredných bezpečnostných hrozieb.

Konflikt, neistota a nestabilita sú rozšírené, a to aj v krajinách, ktoré priamo susedia s EÚ. Vedú k ľudskému utrpeniu, nútenému vysídľovaniu a extrémnym následkom rozvoja , ako sa uvádza v rozvojovej politike EÚ , v práci o bezpečnosti a rozvoji vo všeobecnosti a v rezolúcii OSN Premena nášho sveta: Program trvalo udržateľného rozvoja do roku 2030 vrátane cieľa 16 a súvisiacich bezpečnostných cieľov.

pozostávať z dobre koordinovaných a spolupracujúcich inštitúcií, z ktorých každá by mala mať náležitú štruktúru a organizáciu vrátane jasne vymedzenej úlohy, vhodných postupov, kvalifikovaných pracovníkov a zdrojov.

Musia sa v ňom vziať do úvahy existujúci neformálni alebo mimovládni poskytovatelia bezpečnosti a presadzovať právny štát.

Bezpečnosť ľudí

Prvým cieľom systému národnej bezpečnosti musí byť zaistenie bezpečnosti jednotlivcov v súlade s ich vnímaním a skúsenosťami. Patrí sem dodržiavanie ich základných slobôd a náležité posúdenie bezpečnostných potrieb jednotlivých skupín participatívnym spôsobom vrátane tých najzraniteľnejších. Prostredníctvom systému sa majú riešiť špecifické bezpečnostné potreby žien, maloletých osôb, starších osôb a menšín.

Reformné úsilie musí zohľadňovať rodový aspekt s cieľom zabezpečiť, aby mali ženy a muži účinný a rovnaký prístup k službám v oblasti súdnictva a bezpečnosti. Na tento účel by formovanie alebo preskúmanie politík národnej bezpečnosti mali čerpať z rodovej analýzy. Okrem toho by podporu pre obete násilia mali sprevádzať preventívne opatrenia (napr. právne predpisy, zvyšovanie povedomia o rodovom hľadisku v policajných a vojenských štruktúrach, boj proti beztrestnosti páchateľov).

Prevencia a riešenie nadnárodných bezpečnostných hrozieb

Systémy národnej bezpečnosti musia byť účinné aj v boji proti nadnárodným bezpečnostným hrozbám, ako sú všetky formy terorizmu a organizovaného zločinu. Súčasťou reakcie musí byť zavedenie alebo posilnenie medzinárodnej spolupráce.

B. Legitimita , dobrá správa vecí verejných, integrita a udržateľnosť

Ľudské práva, právny štát a demokratické zásady

Subjekty pôsobiace v oblasti bezpečnosti musia nediskriminačným spôsobom rešpektovať a dodržiavať ľudské práva širokej verejnosti a svojich vlastných členov. Sektor bezpečnosti musí byť predmetom účinnej demokratickej kontroly a dohľadu . Mal by pôsobiť v rámci jasného a jednoznačného právneho rámca schváleného vnútroštátnym zákonodarným orgánom vrátane účinnej civilnej kontroly. Jeho rozpočet by mal byť neoddeliteľnou súčasťou štátneho rozpočtu, byť prerokovaný a schválený zákonodarným orgánom, ktorý musí byť schopný vykonávať účinný dohľad. Konzultácia s občianskou spoločnosťou a jej zapojenie by mali byť bežnou praxou pri rozvoji a monitorovaní politiky a činností v oblasti bezpečnosti a spravodlivosti.

Zásady dobrej správy vecí verejných

Mali by sa uplatňovať transparentnosť a otvorenosť a zaviesť právne záruky, aby sa zabránilo svojvoľnému rozhodovaniu. Náborové a propagačné postupy a menovanie do vedúcich pozícií v bezpečnostnej štruktúre by mali byť založené na jasne vymedzených a verejne dostupných kritériách. Oficiálna hierarchia velenia sa musí rešpektovať. Klasifikácia a šírenie dokumentov sektora bezpečnosti a prístup k týmto dokumentom (vrátane procesov obstarávania) by mali podliehať oficiálne schváleným a predvídateľným postupom. Informácie by mali byť verejné s cieľom zvýšiť transparentnosť a porozumenie. Obmedzenia otvorenosti a transparentnosti môžu byť odôvodnené na základe jasne vymedzenej verejnej politiky (napr. ochrana údajov), ale vždy by sa mali udržiavať na minimálnej úrovni.

Účasť všetkých zainteresovaných strán v procese reforiem znamená, že politiky a stratégie národnej bezpečnosti sa rozvíjajú prostredníctvom inkluzívnych konzultačných procesov. Mala by sa zabezpečiť najmä účasť žien v súlade s príslušnými rezolúciami Bezpečnostnej rady OSN .

Samotný sektor bezpečnosti by mal byť inkluzívny. Bezpečnostné sily by nemali vylučovať ani diskriminovať žiadnu konkrétnu skupinu. Aby sa zabránilo vytváraniu napätia, vyčleňovanie zdrojov by malo byť verejné, odôvodnené a malo by odrážať právne vymedzené úlohy/povinnosti. Ženy by mali mať rovnaké príležitosti a mali by byť oprávnené pôsobiť v bezpečnostných zložkách.

Účinné systémy vnútornej zodpovednosti, ako sú služby vnútornej inšpekcie a audity, by mali byť zavedené v rámci jednotlivých bezpečnostných inštitúcií, ktoré by takisto mali podliehať externej kontrole finančného a prevádzkového správania zo strany vnútroštátneho dvora audítorov a ďalšieho dohľadu alebo rovnocenných orgánov. Mechanizmy, ako sú preverovanie, kódexy správania, nezávislé orgány zaoberajúce sa sťažnosťami a kontrola zo strany občianskej spoločnosti takisto prispievajú k zodpovednosti. Aby sa zabránilo beztrestnosti, je dôležité dodržiavať zásadu rovnosti pred zákonom, zamedziť svojvoľnému správaniu a rešpektovať procesnú a právnu transparentnosť v prípade, keď je subjekt pôsobiaci v oblasti bezpečnosti postavený pred súd. Pôsobnosť každého samostatného systému vojenského súdnictva by mala byť jasná a ohraničená; civilisti by vo všetkých prípadoch mali byť postavení pred civilné súdy.

Integrita a boj proti korupcii

Dôvera medzi obyvateľstvom a subjektom pôsobiacim v oblasti bezpečnosti je nevyhnutná pre účinnosť sektora bezpečnosti. Ohrozujú ju prípady úplatkárstva, vydierania, sprenevery finančných prostriedkov, klientelizmu a protekcie. Finančné prostriedky vyčlenené pre sektor bezpečnosti by mali byť spravované na základe rovnakých zásad dobrej správy vecí verejných, aké sa uplatňujú na ostatné verejné sektory. Podobne ako ostatné procesy verejného obstarávania, aj obstarávanie vojenského a policajného vybavenia a služieb by malo podliehať vhodným postupom, obmedzeniam a kontrole. Na subjekty pôsobiace v oblasti bezpečnosti by sa mali rovnako vzťahovať aj celoštátne protikorupčné stratégie.

Udržateľnosť

Právne predpisy v oblasti bezpečnosti, inštitúcie a postupy by sa v záujme uplatniteľnosti a účinnosti mali rozvíjať na základe vnútroštátnych procesov v súlade s prístupom „celej spoločnosti“ . Záväzok kľúčových zainteresovaných strán v oblasti politiky, bezpečnosti a spravodlivosti, a podpora občianskej spoločnosti majú zásadný význam.

V zásade by úrovne počtu zamestnancov, investícií a finančných zdrojov mali byť založené na riadnom plánovaní a mali by byť fiškálne udržateľné, aby neohrozili poskytovanie ďalších základných verejných služieb.